  Туспуктэм: rosatomflot.ru Майя Бывальцева Сарапулысь 21 номеро школаын дышетскись Иван Лавров «50 лет Победы» атом ледоколэн Уйпал полюсэ мыноз. 8-тӥ пӧсьтолэзе дас нуналъем «Ледокол знаний – 2022» экспедицие быдэс кунысь ӟеч дышетскись, творчествоен вырись 70 пиналъёс пыриськозы. Со сярысь Удмуртиысь дышетонъя но тодосъя министерстволэн пресс-службаез ивортӥз. Удмуртиысь пияш ӟеч дышетскемез понна трос грамотаосын но данъетъёсын пусъемын, обществознаниея но биологияя олимпиадаосын призёръёс пӧлы трос пол шедьылӥз. Со сяна, Ижысь Атом дыкужымъя ивортодэт центрын инкузезез утёнлы сӥзем «Давай меняться» элькун хакатонын вормиз. Форуме пыриськем нылашен ӵош кылдытэм EcoGames ӵектосэз экологияя урокъёсын кутыны луымон шудонъёсты кылдытонъя ӧрын устоез луиз. Экспедиция дыръя лекциос уз луэ, но пиналъёс интерактивной интервьюос, пуктэм ужпумъёсты сэрттон-пертчон, споръяськонъёс дыръя тодонлыкъёс басьтозы. Россиысь сайнс-арт-художникъёс дышетскисьёсын малпам прототипъёслэсь бадӟым арт-объектъёс лэсьтозы, соосты калыклы Мурманскын возьматозы. Кузь сюрес вылэ потэмезлэсь азьвыл Иван Лавров элькунлэн тӧроеныз пумиськылӥз. Пияш полюсэ ветлэмезлэсь выль тодонлыкъёсты но тунсыко адямиосын пумиськонъёсты чидатэк возьма шуыса вераз. Озьы ик Арктикаысь инкуазез учкемез но экосистемазэ эскеремез потэ шуыса пусйиз. Александр Бречалов дышетскисьлы Удмуртилэсь куншетсэ сётӥз – Уйпал полюсын пуктон понна. Тодэ вайытом, Ижкарысь Кузебай Герд нимо йӧскалык гимназиысь калык эктонъя «Чебеляй» образцовой студия Нылпиослэн нырысетӥ огъяросси фольклориадаысьтызы вормонэн бертӥз. Тегъёс: Сарапул пиналъёс Удмуртия Дышетон  